b'\n_START_ARTICLE_\n181. Eesti julgestusgrupp\n_START_SECTION_\nValvetegevus\n_START_PARAGRAPH_\n1941. aasta septembrist asus 4. sadakond raudtee valvesse Weimarni ja Tikopissi (endise Balti raudtee Narva-Kingisseppa raudteeharu) k\xc3\xbclade vahel. Teised kompaniid l\xc3\xa4ksid valveteenistusse Slants\xc3\xb5 \xc3\xbcmbrusse raudteele ja ladude valvesse. Vahepel teostasid k\xc3\xb5ik kompaniid ka metsades partisanide vastaseid operatsioone. Edasi viidi pataljon vahiteenistust pidama V\xc3\xb5ritsasse hiljem aga otseselt rinde tagalasse Tosnosse ja osa pataljoni Sablinosse. Pataljoni staap aga Ljubanisse. Enne j\xc3\xb5ule 1941 koondati kogu pataljon Ljubanisse._NEWLINE_1942. aasta jaanuaris viidi pataljon rindele s\xc3\xb5jategevusse Novgorodi oblastis Tigoda raudteejaama juures Oktoobri raudteel, T\xc5\xa1udovo-Moskva raudteeharul Ljubanist idapool ning seej\xc3\xa4rel Kolpino alla._NEWLINE_Vastavalt 1942. aasta 1. mai raportile kuulus julgestusgrupi koosseisu 18 ohvitseri, 65 allohvitseri ja 482 meest, lisaks Saksa sideohvitser, kolm sakslasest allohvitseri ja 7 sakslasest reameest. \xc3\x9cksus oli allutatud I korpusele ning asus alates 1942. aasta jaanuarist saadik Tigoda ruumis rindel. Julgestusgrupist oli 300 meest rindel ja 250 meest kas haavatud v\xc3\xb5i puhkusel._NEWLINE_1942. aasta 15. mail viidi julgestusgrupid Saksa Korrapolitsei alluvusse ning 181. Eesti JG nimetati 281. Kaitsepataljoniks, 21. augustil 1942. aastal allutati v\xc3\xa4eosa uuesti Wehrmachti v\xc3\xa4eosale.\n_START_SECTION_\nReorganiseerimine\n_START_PARAGRAPH_\n1942. aasta oktoobrist muutus pataljon tagalateenistus\xc3\xbcksusest rinde\xc3\xbcksuseks. 183. julgestusgrupi 11. ja 12. sadakond liideti kokku uueks 181. Eesti Julgestusgrupi 3. sadakonnaks, sadakonna \xc3\xbclemaks nimetati hauptmann Juhan Lamp. 23. oktoobril 1942. aastal l\xc3\xb5ppes julgestusgruppide vabatahtlike aastane teenistusleping ning umbes pooltest saksa s\xc3\xb5jav\xc3\xa4e teenistusse j\xc3\xa4\xc3\xa4nud julgestusgruppide vabatahtlikest moodustati 3 idapataljoni._NEWLINE_V\xc3\xa4eosa nimetati \xc3\xbcmber 658. Idapataljoniks (Ost-Batailon 658) ja 1. jaanuarist 1943. aastast 658. Eesti Pataljoniks.'